**Sfat femeilor norocoase**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am început să nu mai fiu uimit

De câtă văicăreală e prin sat,

Femei care se plâng că n-au găsit,

Şi nu găsesc pe lume un bărbat

Adevărat, de casă, iubitor,

Fidel, cu potofel bine-aranjat,

Cuminte şi supus, ascultător,

Neviciat, stilat, manierat,

De-aceea eu, milos şi săritor,

Le-aş da, mai mult nu pot, numai un sfat,

Acelor norocoase, ca favor,

Ce ştiu să preţuiască un bărbat:

Dacă pe-această criză v-aţi găsit

Un ins ce-i prezentabil, talentat,

Inteligent, dotat şi…în sfârşit,

Modest cum nu-i pe lume altu-n sat,

Şi aţi dori să îl aveţi mereu,

Să nu vi-l fure-o alta ce l-ar vrea,

Doar întrebaţi-o cum, nu v-o spun eu…

V-o spune Mărioara, soaţa mea!

Valeriu Cercel